Argon

Ta argon () ny vunstoo kemmigagh lesh y chowrey Ar. Ta'n earroo breneenagh 18 echey as t'eh ny treeoo bunstoo ayns possan 18 jeh'n taabyl reiltagh. Ta'n argon ny treeoo bunstoo s'menkey ayns aeraght ny Cruinney as eh jannoo seose 0.93% jeh'n aeraght, ny smoo na daa-ocseed charboan. Ta'n ennym echey "argon" çheet ass αργος (argos) ny Greagish as eh çheet er "gyn bree", red ta cowraghey nagh vel y bunstoo goll fo ym-obbraghey kemmigagh.

 William Ramsay 
She William Ramsay (1852-1916) y kemmigagh Albinagh ren feddyn magh queig jeh ny gassyn ooasle. V'eh ruggit ayns Glaschu, as ren eh studeyrys er kemmig 'sy Ghermaan fo stiurey Robert Bunsen. Ta sleih cooinaghtyn er Ramsay er yn oyr dy dooar eh magh argon (1894), hailium (1895), neoin (1898), krypton (1898) as xenon (1898). Scarr eh neoin, krypton, as xenon veih aer va jeant ny ushlagh. Chossyn William Ramsay Aundyr Nobel ayns 1904 son geddyn ny queig gassyn ooasle imraait heose.


Ronney:Bunstooghyn
Ronney:Gassyn ooasle
Ronney:Bishaghtyn earrooyn E
Ronney:Gassyn çhynskylagh